Komission asetus (EY) N:o 95/2002, annettu 18 päivänä tammikuuta 2002, kiintiötä suuremman tuotannon soveltamista koskevista yksityiskohtaisista säännöistä sokerialalla annetun asetuksen (ETY) N:o 2670/81 muuttamisesta



Virallinen lehti nro L 017 , 19/01/2002 s. 0037 - 0038



Komission asetus (EY) N:o 95/2002, annettu 18 päivänä tammikuuta 2002, kiintiötä suuremman tuotannon soveltamista koskevista yksityiskohtaisista säännöistä sokerialalla annetun asetuksen (ETY) N:o 2670/81 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1) ja erityisesti sen 13 artiklan 3 kohdan, sekä katsoo seuraavaa: (1) Tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) 28 päivänä kesäkuuta 2001 annetussa neuvoston asetuksessa (EY) N:o 1453/2001(2) sekä tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetussa neuvoston asetuksessa (EY) N:o 1454/2001(3) säädetään sovellettavasta uudesta järjestelmästä, jolla pyritään ratkaisemaan kyseisten alueiden syrjäisestä sijainnista, saaristoasemasta ja erittäin syrjäisestä sijainnista johtuvia ongelmia. (2) Neuvoston asetuksissa (EY) N:o 1452/2001(4), (EY) N:o 1453/2001 ja (EY) N:o 1454/2001 vahvistettujen erityisten hankintajärjestelmien soveltamista koskevissa yksityiskohtaisissa säännöissä, jotka vahvistetaan komission asetuksessa (EY) N:o 20/2002(5), säädetään muun muassa muun yhteisön kanssa käytävään perinteiseen kauppaan liittyvien erityissäännösten soveltamisen jatkamisesta erityisesti asetuksen (EY) N:o 1260/2001 13 artiklassa tarkoitetun valkoisen C-sokerin ja C-raakasokerin toimitusten osalta. Tämän asetuksen ja asetuksen (EY) N:o 1260/2001 yhdenmukaisen soveltamiskauden varmistamiseksi olisi täsmennettävä, että kiintiötä suuremman tuotannon soveltamista koskevista yksityiskohtaisista säännöistä sokerialalla 14 päivänä syyskuuta 1981 annetun komission asetuksen (ETY) N:o 2670/81(6), sellaisena kuin se on viimeksi muutettuna asetuksella (EY) N:o 1148/98(7), 1 artiklan 1 a kohdassa vahvistettuja erityissäännöksiä sovelletaan asetuksen (EY) N:o 1260/2001 10 artiklan 1 kohdassa tarkoitetun kauden ajan. (3) Tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2670/81 1 artiklan 1 a kohta seuraavasti: "1 a. Kun C-sokeria viedään neuvoston asetuksen (EY) N:o 1260/2001(8) 10 artiklan 1 kohdassa tarkoitetulla kaudella CN-koodiin 1701 kuuluvana valkoisena sokerina Kanariansaarille ja Madeiralle tai CN-koodiin 1701 12 10 kuuluvana raakasokerina Azoreille neuvoston asetuksen (EY) N:o 1453/2001(9) tai neuvoston asetuksen (EY) N:o 1454/2001(10) 3 artiklassa säädettyjen tuontitullien vapautusjärjestelmän mukaisesti, se katsotaan mainitun järjestelmän soveltamista varten viedyksi kolmansiin maihin asetuksen (EY) N:o 1260/2001 13 artiklan 1 kohdan merkityksessä ja näin ollen näistä kolmansista maista peräisin olevaksi, sanotun kuitenkaan rajoittamatta 1 kohdan a, b ja d alakohdan soveltamista." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä tammikuuta 2002. Komission puolesta Franz Fischler Komission jäsen (1) EYVL L 178, 30.6.2001, s. 1. (2) EYVL L 198, 21.7.2001, s. 26. (3) EYVL L 198, 21.7.2001, s. 45. (4) EYVL L 198, 21.7.2001, s. 11. (5) EYVL L 8, 11.1.2002, s. 1. (6) EYVL L 262, 16.9.1981, s. 14. (7) EYVL L 159, 3.6.1998, s. 38. (8) EYVL L 178, 30.6.2001, s. 1. (9) EYVL L 198, 21.7.2001, s. 26. (10) EYVL L 198, 21.7.2001, s. 45.